Fuq l-istazzjon nazzjonali qed jixxandar reklam produzzjoni tal-Gvern li fih jieħdu sehem ħafna żgħażagħ sbieħ u mimlijin enerġija, li bejn żifna u oħra jgħidulna, "Aħna lesti biex għall-ewwel darba nsemmgħu leħinna. Aħna se nivvutaw għall-ewwel darba." Dan ir-reklam ( taħt jekk għadek ma nzertajtux ) iħalli xi ħaġa importanti ħafna barra: Li l-Gvern ta' Joseph Muscat ma riedx li dawn iż-żgħażagħ isemmgħu leħinhom fir-referendum dwar il-kaċċa fir-rebbiegħa. Minkejja li lkoll qed jgħidu li jħossuhom lesti jivvutaw għall-ewwel darba, lil dawn iż-żgħażagħ mhux se jitqassmilhom vot biex ikun jistgħu jsemmgħu leħinhom fir-referendum tal-11 ta' April. Għal Joseph Muscat il-vuċi ta' dawn iż-żgħażagħ tgħodd biss meta jaqbel lilu.
Il-vuċi taż-żgħażagħ mhux vera tgħodd